Euroopa Liidu Teataja L 185 , 24/07/2003 Lk 0055 - 0058



Komisjoni otsus, 17. juuli 2003, millega muudetakse otsust 2000/96/EÜ seoses eriseirevõrgustike toimimisega (teatavaks tehtud numbri K(2003) 2522 all) (EMPs kohaldatav tekst) (2003/542/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 24. septembri 1998. aasta otsust nr 2119/98/EÜ, millega moodustatakse ühenduses epidemioloogilise seire ja nakkushaiguste tõrje võrgustik, [1] eriti selle artikli 3 punkte a, b, c, d ja e, ning arvestades järgmist: (1) Komisjoni 22. detsembri 1999. aasta otsuses 2000/96/EÜ nakkushaiguste kohta, mis kuuluvad järkjärgulisele hõlmamisele ühenduse võrgustikuga vastavalt Euroopa Parlamendi ja nõukogu otsusele nr 2119/98/EÜ, [2] loetletakse nakkushaigused ja tervishoiu eriküsimused, mis tuleb järk-järgult hõlmata epidemioloogilise seirega. (2) Tuleb täpsustada need nakkushaigused ja tervishoiu eriküsimused, mille jaoks on eriseirevõrgustikud juba asutatud, et tagada nende võrgustike tõhus toimimine ning et selleks määratud struktuurid/asutused oleks teadlikud oma kohustustest. (3) Iga liikmesriik peaks määrama kontaktpunktid, milleks võivad olla asutused, teenistused või muude organite osakonnad, et tagada ühenduse võrgustiku korrapärane ja viivitusteta teavitamine eriseirevõrgustikega hõlmatud nakkushaiguste ja tervishoiu eriküsimustega seotud sündmustest, andmetest, statistikast ja muust teabest. Üks selline kontaktpunkt või mõni muu selleks sobiv organ peaks toimima koordineeriva asutusena. (4) Eriseirevõrgustiku töökorrast tuleks teavitada ühenduse võrgustikku, et parandada andmete võrreldavust ja ühitatavust. (5) Käesoleva otsusega sätestatud meetmed on kooskõlas otsuse nr 2119/98/EÜ artikli 7 kohaselt asutatud komitee arvamusega, ON VASTU VÕTNUD KÄESOLEVA OTSUSE: Artikkel 1 Otsust 2000/96/EÜ muudetakse järgmiselt. 1. Artiklis 4 muutub olemasolev tekst selle artikli lõikeks 1 ja lisatakse järgmine lõige 2: "2. Nakkushaigused ja tervishoiu eriküsimused, mille jaoks on asutatud eriseirevõrgustik, on I lisas märgitud tärniga. Liikmesriigid täpsustavad selleks määratud struktuuride ja/või asutuste kaudu iga eriseirevõrgustiku kontaktpunkti, kes volitatakse nende riiklikuks esindajaks andmete ja teabe edastamisel vastavalt otsuse nr 2119/98/EÜ artiklitele 3 ja 4. Igas eriseirevõrgustikus kogutakse vajalikke seireandmeid ja teavet, tagatakse oma struktuuri koordineeritus ning edastatakse kogutud andmed ja teave viivitamatult ühenduse võrgustikule. Eriseirevõrgustik edastab ühenduse võrgustikule andmeid ka oma töökorra kohta, käsitledes vähemalt III lisas loetletud teemasid." 2. Otsuse 2000/96/EÜ lisasid muudetakse vastavalt käesoleva otsuse lisale. Artikkel 2 Käesolev otsus on adresseeritud liikmesriikidele. Brüssel, 17. juuli 2003 Komisjoni nimel komisjoni liige David Byrne [1] EÜT L 268, 3.10.1998, lk 1. [2] EÜT L 28, 3.2.2000, lk 50. -------------------------------------------------- LISA Otsuse 2000/96/EÜ lisasid muudetakse järgmiselt. 1. I lisa asendatakse järgmisega: " I LISA 1. NAKKUSHAIGUSED JA TERVISHOIU ERIKÜSIMUSED, MIDA ÜHENDUSE VÕRGUSTIK PEAB JÄRK-JÄRGULT HÕLMAMA, NAGU ON OSUTATUD ARTIKLIS 1 1.1. Käesolevas lisas loetletud nakkushaiguste ja tervishoiu eriküsimuste puhul viiakse läbi epidemioloogiline seire ühenduse võrgustikus andmete standardiseeritud kogumise ja analüüsimise teel viisil, mis määratakse ühenduse eriseirevõrgustike loomisel iga haiguse ja tervishoiu eriküsimuse puhul eraldi kindlaks. 2. HAIGUSED 2.1. Vaktsineerimise abil ärahoitavad haigused Difteeria B-tüüpi Haemophilus influenza nakkused [1] Gripp [2] Leetrid [3] Mumps Läkaköha [4] Poliomüeliit Punetised Rõuged Teetanus 2.2. Sugulisel teel nakkavad haigused Klamüüdianakkus Gonokokknakkus HIV-nakkus [5] Süüfilis 2.3. Viirushepatiit Hepatiit A Hepatiit B Hepatiit C 2.4. Toidu ja vee kaudu levivad haigused ja keskkonnast tulenevad haigused Siberi katk Botulism Kampülobakterioos Krüptosporidioos Giardiaas Enterohemorraagilise Escherichia coli nakkus [6] Leptospiroos Listerioos Salmonelloos [7] Shigelloos Toksoplasmoos Trihhinoos Jersinioos 2.5. Muud haigused 2.5.1. Ebakonventsionaalsete toimepõhjuste kaudu levivad haigused Spongioosse entsefalopaatia transmissiivne vorm (CJD) [8] 2.5.2. Õhu kaudu levivad haigused Legionelloos [9] Meningokokknakkus [10] Pneumokokknakkus Tuberkuloos [11] 2.5.3. Zoonoosid (peale lõikes 2.4 loetletute) Brutselloos Ehhinokokoos Marutaud Q-palavik Tulareemia 2.5.4. Rasked sissetoodud haigused Koolera Malaaria Katk HEMORRAAGILINE PALAVIK 3. TERVISHOIU ERIKÜSIMUSED 3.1. Haiglanakkused 3.2. Resistentsus antimikroobsete ravimite suhtes [12] " 2. Lisatakse järgmine III lisa: " III LISA ERISEIREVÕRGUSTIKU TÖÖKORDA KÄSITLEVAD TEEMAD, MIS TULEB VASTAVALT ARTIKLI 4 LÕIKELE 2 ESITADA ÜHENDUSE VÕRGUSTIKULE 1. Koordineerimise ja otsuste tegemise kord. 2. Projektide haldamine ja järelevalve. 3. Juhtumi määratlus, laad ja kogutavate andmete liigid. 4. Andmete haldamine ja kaitse, sealhulgas juurdepääs andmetele ja nende konfidentsiaalsus. 5. Andmete võrreldavaks ja ühitatavaks tegemise viisid (kvaliteedinõuded ja andmete kinnitamine). 6. Sobivad tehnilised vahendid ja viisid andmete levitamiseks ja analüüsimiseks ühenduse tasandil (andmelevi ja aruandlus). 7. Rahvatervisega seotud tegevus, nakkuste leviku tõkestamise viisid ja laborimenetlused. " [1] Tärniga on märgitud need nakkushaigused ja tervishoiu eriküsimused, mille jaoks on asutatud eriseirevõrgustik. [2] Tärniga on märgitud need nakkushaigused ja tervishoiu eriküsimused, mille jaoks on asutatud eriseirevõrgustik. [3] Tärniga on märgitud need nakkushaigused ja tervishoiu eriküsimused, mille jaoks on asutatud eriseirevõrgustik. [4] Tärniga on märgitud need nakkushaigused ja tervishoiu eriküsimused, mille jaoks on asutatud eriseirevõrgustik. [5] Tärniga on märgitud need nakkushaigused ja tervishoiu eriküsimused, mille jaoks on asutatud eriseirevõrgustik. [6] Tärniga on märgitud need nakkushaigused ja tervishoiu eriküsimused, mille jaoks on asutatud eriseirevõrgustik. [7] Tärniga on märgitud need nakkushaigused ja tervishoiu eriküsimused, mille jaoks on asutatud eriseirevõrgustik. [8] Tärniga on märgitud need nakkushaigused ja tervishoiu eriküsimused, mille jaoks on asutatud eriseirevõrgustik. [9] Tärniga on märgitud need nakkushaigused ja tervishoiu eriküsimused, mille jaoks on asutatud eriseirevõrgustik. [10] Tärniga on märgitud need nakkushaigused ja tervishoiu eriküsimused, mille jaoks on asutatud eriseirevõrgustik. [11] Tärniga on märgitud need nakkushaigused ja tervishoiu eriküsimused, mille jaoks on asutatud eriseirevõrgustik. [12] Tärniga on märgitud need nakkushaigused ja tervishoiu eriküsimused, mille jaoks on asutatud eriseirevõrgustik. --------------------------------------------------